На основу члана 32. и 73. Закона о локалној самоуправи („Службени гласник РС“ број 129/2007, 83/2014 – др. закон, 101/2016 – др. закон, 47/2018 и 111/2021- др. закон) члана 41., 120. и 152. Статута Општине Владичин Хан („Службени гласник Града Врања број 7/2024-пречишћен текст) на предлог Општинског већа Општине Владичин Хан, Скупштина Општине Владичин Хан, на седници одржаној дана 15.11.2024. године, донела је

**О Д Л У К У**

**О ПРОМЕНИ ПОДРУЧЈА МЕСНЕ ЗАЈЕДНИЦЕ**

**СОЛАЧКА СЕНА**

**Члан 1.**

Овом Одлуком врши се промена подручја Месне заједнице Солачка Сена тако што се Месна заједница Срнећи Дол припаја месној заједници Солачка Сена.

**Члан 2.**

Мења се подручје Месне заједнице Солачка Сена тако да иста обухвата подручје – насељена места Солачка Сена и Срнећи Дол.

**Члан 3.**

Правни следбеник Месне заједнице Срнећи Дол која се укида је Месна заједница Солачка Сена.

**Члан 4.**

 Ова одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ ВЛАДИЧИН ХАН**

**Број: 06-136/6/24-I**

Дана: 15.11.2024. године

 **П Р Е Д С Е Д Н И Ц А,**

 **Данијела Поповић**